钦定古今图书集成/理学汇编/文学典/第031卷 > 王俭
## 钦定古今图书集成/理学汇编/文学典/第031卷 > 王俭

按《南齐书》本传：“俭字仲宝，琅邪临沂人也。祖昙首，宋
右光禄。父僧绰，金紫光禄大夫。俭生而僧绰遇害，为
叔父僧虔所养。数岁，袭爵豫章侯，拜受茅土，流涕呜
咽。幼有神彩，专心笃学，手不释卷。丹阳尹袁粲闻其
名，言之于明帝，尚阳羡公主，拜驸马都尉。帝以俭嫡
母武康公主同太初巫蛊事，不可以为妇姑，欲开冢”
离葬，俭因人自陈，密以死请，故事不行。解褐秘书郎，
太子舍人，超迁秘书丞。上表求校坟籍，依《七略》撰《七
志》四十卷，上表献之，表辞甚典。又撰定元徽四部书
目。母忧，服阕，为司徒右长史。晋令，公府长史著朝服，
宋大明以来著朱衣。俭上言宜复旧，时议不许。苍梧
暴虐，俭忧惧，告袁粲求出，引晋新安主婿王献之为
吴兴例，补义兴太守。还为黄门郎，转吏部郎。昇明二
年，迁长兼侍中，以父终此职，固让。俭察太祖雄异，先
于领府衣裾，太祖为太尉，引为右长史，恩礼隆密，专
见任用。转左长史。及太傅之授，俭所唱也。少有宰相
之志，物议咸相推许。时大典将行，俭为佐命，礼仪诏
策皆出于俭。褚渊唯为禅，诏文使俭参治之。齐台建，
迁右仆射，领吏部，时年二十八。太祖从容谓俭曰：“我
今日以青溪为鸿沟。”对曰：“天应民顺，庶无楚、汉之事。”
建元元年，改封南昌县公，食邑二千户。明年，转左仆
射，领选如故。上坏宋明帝紫极殿，以材柱起宣阳门。
俭与褚渊及叔父僧虔连名上表谏曰：“臣闻德者身
之基，俭者德之舆。”春台将立，晋卿秉议，北宫肇构，汉
臣尽规。彼二君者，或列国常侯，或守文中主，尚使谏
诤，在义即悦。况陛下圣哲应期，臣等职司隆重，敢藉
前诰，窃乃有心。陛下登庸宰物，节省之教既昭；龙衮
琁极，简约之训弥远。乾华外构，采椽不斲，紫极故材，
为《宣阳门》，臣等未譬也。夫移心疾于股肱，“非良医之
美；畏影迹而驰骛，岂静处之方？且又三农在日，千畛
咸事，辍望岁之勤，兴土木之役，非所以宣昭大猷，光
示遐迩。若以门居宫南，重阳所属，年月稍久，渐就沦
湑，自可随宜修理，而合度改作之烦，于是乎息。所启
谬合，请付外施行。”上手诏酬纳。宋世外六门设竹篱，
是年初，有发白虎樽者，言白门三重门，竹篱穿不完。
上感其言，改立都墙。俭又谏，上答曰：“吾欲令后世无
以加也。”朝廷初基，制度草创，俭识旧事，问无不答。上
叹曰：“《诗》云：‘维岳降神，生甫及申’。今亦天为我生俭也。”
其年，俭固请《解选，表》曰：“臣远寻终古，近察身事，邀恩
幸藉，未见其伦。何者？子房之遇汉后，公达之逢魏君，
史籍以为美谈，君子称其高义。”二臣才堪王佐，理非
曲私；两主专仗威武，有伤宽裕，岂与庸流之人，凭含
弘之泽者同年而语哉！预在有心，胡宁无感？如使倾
宗殒元，有益尘露，犹当毕志驱驰，仰酬万一，岂容稍
在形饰，以徇常事。九流任要，风猷所先，玉石朱素，由
斯而定。臣亦不谓文案之间，都无微解；至于品“裁臧
否，特所未闲，虽存自勗，识不副意，兼窃而任，彼此俱
壅，专情本官，庶几髣髴。且前代掌选，未必具在，代来
何为于今？非臣不可。倾心奉国，匪复退让之与；预同
休戚，宁俟位任为亲。陛下若不以此理赐期，岂仰望
于殊眷？频冒严威，分甘尤戾，见许。加侍中。”固让，复散
骑常侍。上曲宴群臣数人，各使效伎艺。褚渊弹琵琶，
王僧虔弹琴，沈文季歌《子夜》，张敬儿舞，王敬则拍张。
俭曰：“臣无所解，唯知诵书。”因跪上前诵相如《封禅书上笑曰：“此盛德之事，吾何以堪之！”后上使陆澄诵《孝
经》，自仲尼居而起。俭曰：“澄所谓博而寡要，臣请诵之。”
乃诵君子之事上章。上曰：“善！张子布更觉非奇也。”寻
以本官领太子詹事，加兵二百人。上崩，遗诏以俭为
侍中、尚书、左镇军将军。世祖即位，给班剑二十人。永
明元年，进号卫军将军，参掌选事。二年，领国子祭酒、
丹阳尹，本官如故，给鼓吹一部。三年，领国子祭酒。叔
父僧虔亡，俭表解职，不许。又领太子少傅，本州中正，
解丹阳尹。旧太子敬二傅同，至是朝议接少傅以宾
友之礼。是岁，省总明观，于俭宅开学士馆，悉以四部
书充俭家，又诏俭以家为府。四年，以本官领吏部。俭
长《礼》学，谙究朝仪，每博议证引先儒罕有其例，八座
丞郎，无能异者。令史谘事，宾客满席。俭应接铨序，傍
无留滞，十日一还学。监试诸生，巾卷在庭，剑卫令史，
仪容甚盛，作解散髻，斜插帻簪。朝野慕之，相与仿效。
俭常谓人曰：“江左风流宰相，唯有谢安。”盖自比也。世
祖深委仗之，士流选用，奏无不可。五年，即本号开府
仪同三司，固让。六年，重申前命。先是，诏俭三日一还
朝，尚书令史出外谘事。上以往来烦数，复诏俭还尚
书下省，月听十日出外。俭启求解选，不许。七年，乃上
表曰：“臣比年辞选，具”简天朝，款言彰于侍接，丹诚布
于朝野，物议不以为非，圣心未垂矜纳。臣闻知慧不
如明时，求之微躬，实允斯义。妄庸之人，沈浮无取，命
偶休泰，遂践康衢。秋叶辞条，不假风飚之力；太阳跻
景，无俟萤爝之晖。晦往明来，五德递运；圣不独治，八
元亮采。臣逢其时，而叨其位，常总端右，亟管铨衡，事
涉两“朝，岁绵一纪，盛年已老，孙孺巾冠。人物徂迁，逝
者将半，三考无闻，九流寂寞。《能官》之咏，辍响于当时；
《大车》之刺，方兴于来日。若夫珥貂衣衮之贵，四辅六
教之华，诚知匪服，职务差简，端揆虽重，犹可勉励。至
于品藻之任，尤惧其阻，夙宵罄竭，屡试无庸。岁月之
久，近世罕比。非唯悔吝在身，故乃惟尘及国。方今多
士盈朝，群才竞爽，选众而授，古亦何人！冒陈微翰，必
希天照。至敬无文，不敢烦黩。见许。”改领中书监，参掌
选事。其年疾，上亲临视。薨，年三十八。吏部尚书王晏
启及俭丧，上答曰：“俭年德富盛，志用方隆，岂意暴疾，
不展救护，便为异世。奄忽如此，痛哭弥深。其契阔艰
运，义重常怀，言寻悲切，不”能自胜。痛矣奈何！往矣奈
何！诏卫军文武及台所兵仗可悉停待葬。又诏曰：“慎
终追远，列代通规，褒德纪勋，弥峻恒策。故侍中、中书
令、太子少傅、领国子祭酒、卫军将军、开府仪同三司、
南昌公俭，体道秉哲，风宇渊旷。肇自弱龄，清猷自远，
登朝应务，民望斯属。草昧皇基，协隆鼎祚，宏谟盛烈，
载铭彝篆。及赞朕躬，徽绩光茂。忠图令范，造次必彰。
四门允穆，百揆时序，宗臣之重，情寄兼常。方正位论
道，永釐衮职，弼兹景化，以赞隆平。天不慭遗，奄焉薨
逝，朕用震于厥心。可追赠太尉，侍中、中书监，公如故。
给节，加羽葆鼓吹，增班剑为六十人”，葬礼依故太宰
文简公褚渊故事，冢墓材官营办。谥文宪公。俭寡嗜
欲，唯以经国为务，车服尘素，家无遗财，手笔典裁，为
当时所重。少撰《古今丧服集记》，并文集，并行于世。今
上受禅，下诏为俭立碑，降爵为侯千户。俭弟逊，昇明
中为丹阳丞，告刘秉事，不蒙封赏。建元初为晋陵太
守，有怨言，俭虑为祸，因褚渊启闻，中丞陆澄依事举
奏。诏曰：“俭门世载德，竭诚佐命”，特降刑书，宥逊。以远
徙永嘉郡，道伏诛。